Pulkveža Brieža iela (Jūrmala)
Šis raksts ir par ielu Jūrmalā. Par citām jēdziena Pulkveža Brieža iela nozīmēm skatīt nozīmju atdalīšanas lapu. Pulkveža Brieža iela ir iela Jūrmalā, Pumpuru un Jaundubultu apkaimēs. Pulkveža Brieža iela sākas krustojumā ar Lielupes ielu un beidzas krustojumā ar Ezeru ielu. Kopējais ielas garums ir 2225 metri, tās lielāko daļu klāj grants segums un tikai atsevišķas daļas ir asfaltētas. Pulkveža Brieža ielā satiksmes kustība norit vienā joslā. Ielā ir savrupmāju un vasarnīcu apbūve.